JWD ตั้งบริษัทร่วมทุน“PT.Samudera JWD Logistics”ในอินโดฯ ลุยธุรกิจโลจิสติกส์-คลังสินค้า
JWD ตั้งบริษัทร่วมทุน“PT.Samudera JWD Logistics”ในอินโดฯ ลุยธุรกิจโลจิสติกส์-คลังสินค้า
22 พ.ย. 2560

บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD เปิดเผยว่า เมื่อวันที่ 29 กันยายน 2560 บริษัท JWD Asia Holding PrivateLimited(“JWDAH”) ในประเทศสิงคโปร์ ซึ่งเป็นบริษัทย่อยที่ JWD ถือหุ้นทางอ้อมในสัดส่วนร้อยละ 99.98 ได้เข้าร่วมลงทุนในสัดส่วนร้อยละ 49 กับบริษัท PT. Masaji Tatanan Container ในประเทศอินโดนีเซีย
ซึ่งเป็นบริษัทย่อยของบริษัท PT.Samudera Indonesia Tbk (บริษัทจดทะเบียนในตลาดหลักทรัพย์ประเทศอินโดนีเซีย) ได้เข้าร่วมลงทุนในสัดส่วนร้อยละ 51 โดยจัดตั้งบริษัทร่วมทุนในประเทศอินโดนีเซีย ชื่อว่า “PT.Samudera JWD Logistics” (“SJL”) มูลค่า 780,000 ดอลล่าร์สหรัฐฯ หรือประมาณ 26,028,600 บาท โดยบริษัทร่วมทุนประกอบธุรกิจโลจิสติกส์,คลังสินค้า,คลังห้องเย็น บริหารจัดการซัพพลายเชน และธุรกิจอื่นที่เกี่ยวข้องในประเทศอินโดนีเซีย